b"\n_START_ARTICLE_\nKornet (voja\xc5\xa1ki \xc4\x8din)\n_START_PARAGRAPH_\nKornet (izvirno angle\xc5\xa1ko cornet) je biv\xc5\xa1i najni\xc5\xbeji konjeni\xc5\xa1ki voja\xc5\xa1ki \xc4\x8din, ki je bil v uporabi v Britanski kopenski vojski. V preostalih rodovih kopenske vojske mu je ustrezal \xc4\x8din Ensign._NEWLINE_Prvi\xc4\x8d je bil uveden v \xc4\x8dasu angle\xc5\xa1ke dr\xc5\xbeavljanske vojne; med znanimi korneti so tako George Joyce, Robert Stetson in Ninian Beall. _NEWLINE_\xc4\x8cin je bil ukinjen isto\xc4\x8dasno s kupovanjem \xc4\x8dastni\xc5\xa1kih \xc4\x8dinov v sklopu Cardwellovih reform leta 1871; nadomestili so ga s \xc4\x8dinom drugega poro\xc4\x8dnika. _NEWLINE_Danes se kornet uporablja kot naziv za druge poro\xc4\x8dnike v polkih Blues and Royals in Queen's Royal Hussars."